CELEX: 32016D1775
Language: hu
Date: 2016-10-04 00:00:00
Title: A Bizottság (EU) 2016/1775 végrehajtási határozata (2016. október 4.) Katar azon harmadik országok jegyzékébe való felvételével, amelyekből a tagállamok engedélyezik a törzskönyvezett lovaknak a nemzetközi csoport-/osztályversenyeken való részvétel céljából 90 napnál rövidebb időre történt ideiglenes kivitelét követő, az Unió területére történő újrabehozatalát, a 93/195/EGK határozat módosításáról (az értesítés a C(2016) 6270. számú dokumentummal történt) (EGT-vonatkozású szöveg)

6.10.2016   
            
            
               HU
            
            
               Az Európai Unió Hivatalos Lapja
            
            
               L 271/9
            
         A BIZOTTSÁG (EU) 2016/1775 VÉGREHAJTÁSI HATÁROZATA
   (2016. október 4.)
   Katar azon harmadik országok jegyzékébe való felvételével, amelyekből a tagállamok engedélyezik a törzskönyvezett lovaknak a nemzetközi csoport-/osztályversenyeken való részvétel céljából 90 napnál rövidebb időre történt ideiglenes kivitelét követő, az Unió területére történő újrabehozatalát, a 93/195/EGK határozat módosításáról
   
      
         (az értesítés a C(2016) 6270. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 12. cikke (1) és (4) bekezdésére, 16. cikke (2) bekezdésére, valamint 19. cikkének a) és b) pontjára,
   mivel:
   
               (1)
            
            
               A 2009/156/EK irányelv az élő lófélék Unióba történő behozatalára irányadó állat-egészségügyi feltételeket állapít meg. Felhatalmazza a Bizottságot arra, hogy meghatározza az olyankor alkalmazandó különleges állat-egészségügyi feltételeket, amikor törzskönyvezett lovakat különleges felhasználás céljából történt ideiglenes kivitelüket követően újra behoznak az Unió területére.
            
         
               (2)
            
            
               A 2004/211/EK bizottsági határozat (2) megállapítja azon harmadik országok, illetve a harmadik országok azon részeinek jegyzékét, ahonnan a tagállamok engedélyezik a törzskönyvezett lovak ideiglenes kivitele utáni újrabehozatalát, és a szóban forgó országokat meghatározott állat-egészségügyi csoportokba sorolja.
            
         
               (3)
            
            
               A 93/195/EGK bizottsági határozat (3) meghatározza a törzskönyvezett lovaknak a 2004/211/EK határozatban kifejezetten e célból jegyzékbe vett harmadik országokba történő ideiglenes kivitele utáni újrabehozatalára vonatkozó állat-egészségügyi és állatorvosi bizonyítványokra vonatkozó feltételeket. Annak érdekében, hogy lehetővé tegye a törzskönyvezett lovaknak különböző állat-egészségügyi csoportokba sorolt harmadik országokban megrendezett nemzetközi csoport-/osztályversenyeken való egymást követő részvételét, a 93/195/EGK határozat VIII. melléklete megállapítja az olyan törzskönyvezett lovak 90 napnál rövidebb időtartamú ideiglenes kivitelét követő újrabehozatalához szükséges egészségügyi bizonyítványt, amelyek nemzetközi csoport-/osztályversenyeken vettek részt Ausztráliában, Kanadában, az Amerikai Egyesült Államokban, Hongkongban, Japánban, Szingapúrban vagy az Egyesült Arab Emírségekben.
            
         
               (4)
            
            
               Katar szerepel a 2004/211/EK határozat I. mellékletében a törzskönyvezett lovak ideiglenes kivitele utáni újrabehozatala tekintetében, és az említett mellékletben, valamint a 93/195/EGK határozat I. mellékletében az E állat-egészségügyi csoportba van besorolva.
            
         
               (5)
            
            
               Katar 2016 áprilisában felvételét kérte a 93/195/EGK határozat VIII. mellékletében lévő, harmadik országokat tartalmazó jegyzékbe Ausztrália, Kanada, az Amerikai Egyesült Államok, Hongkong, Japán, Szingapúr és az Egyesült Arab Emírségek mellé, és biztosította a szükséges garanciákat az Unióból származó, csoport-/osztályversenyeken részt vevő törzskönyvezett lovak és az alacsonyabb egészségügyi státusú lovak elkülönítésére.
            
         
               (6)
            
            
               A 93/195/EGK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/195/EGK határozat a következőképpen módosul:
   
               1.
            
            
               az 1. cikk nyolcadik francia bekezdésének helyébe az alábbi szöveg lép:
               
                           „—
                        
                        
                           Ausztráliában, Kanadában, az Amerikai Egyesült Államokban, Hongkongban, Japánban, Szingapúrban, az Egyesült Arab Emírségekben vagy Katarban megrendezett nemzetközi csoport-/osztályversenyeken vettek részt, és megfelelnek az e határozat VIII. mellékletében meghatározott egészségügyi bizonyítványmintában rögzített követelményeknek,”;
                        
                     
         
               2.
            
            
               a VIII. melléklet helyébe e határozat melléklete lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. október 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 192., 2010.7.23., 1. o.
   
   
      (2)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (3)  A Bizottság 1993. február 2-i 93/195/EGK határozata a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      MELLÉKLET
      
         
            „VIII. MELLÉKLET
            
               EGÉSZSÉGÜGYI BIZONYÍTVÁNY
            
            az Ausztráliában, Kanadában, az Amerikai Egyesült Államokban, Hongkongban, Japánban, Szingapúrban, az Egyesült Arab Emírségekben vagy Katarban megrendezett nemzetközi csoport-/osztályversenyeken részt vett, törzskönyvezett lovak 90 napnál rövidebb időtartamú ideiglenes kivitelét követő, az Unióba való újrabehozatalához
            A bizonyítvány száma: …
            Feladó ország: AUSZTRÁLIA (1), KANADA (1), AMERIKAI EGYESÜLT ÁLLAMOK (1), HONGKONG (1), JAPÁN (1), SZINGAPÚR (1), EGYESÜLT ARAB EMÍRSÉGEK (1), KATAR (1)
            
            Felelős minisztérium: …
            (minisztérium megnevezése)
            I.   A ló azonosító adatai
            
            
                        a)
                     
                     
                        Az azonosító okmány száma: …
                     
                  
                        b)
                     
                     
                        Érvényesítette: …
                        (az illetékes hatóság megnevezése)
                     
                  II.   A ló származási adatai
            
            A lovat …
            (feladási helyről)
            …
            (rendeltetési helyre)
             …járattal, légi úton küldik.
            (járat száma)
            A feladó neve és címe: …
            A címzett neve és címe: …
            III.   Egészségügyi információk
            
            Alulírott igazolom, hogy a fent leírt ló megfelel az alábbi követelményeknek:
            
                        a)
                     
                     
                        olyan harmadik országból érkezik, ahol az alábbi betegségek bejelentése kötelező: afrikai lópestis, tenyészbénaság, takonykór, ló-encephalomyelitis (annak minden formája, beleértve a lovak venezuelai járványos agy- és gerincvelő-gyulladását is), ló fertőző kevésvérűsége, fertőző hólyagos szájgyulladás, veszettség, lépfene;
                     
                  
                        b)
                     
                     
                        a mai napon végzett vizsgálat során betegségre utaló klinikai tüneteket nem mutatott (2);
                     
                  
                        c)
                     
                     
                        nem jelölték ki kényszervágásra fertőző vagy ragályos betegség megszüntetésére irányuló nemzeti program keretében;
                     
                  
                        d)
                     
                     
                        a feladó országba, illetve hivatalos uniós területi régiókba sorolás esetén a feladó ország területének egy részére történt bevitele óta (3) a lóversenyek idejét leszámítva állatorvosi felügyelet alatt álló telephelyeken, külön istállóban, alacsonyabb egészségügyi állapotú lóféléktől elkülönítve tartották;
                     
                  
                        e)
                     
                     
                        olyan feladó ország területéről, illetve hivatalos uniós területi régiókba sorolás esetén a feladó ország területének olyan részéről érkezik, ahol:
                        
                                    i.
                                 
                                 
                                    lovak venezuelai járványos agy- és gerincvelő-gyulladása az utóbbi két évben nem fordult elő;
                                 
                              
                                    ii.
                                 
                                 
                                    tenyészbénaság az utóbbi hat hónapban nem fordult elő;
                                 
                              
                                    iii.
                                 
                                 
                                    takonykór az utóbbi hat hónapban nem fordult elő;
                                 
                              
                  
                        f)
                     
                     
                        nem olyan feladó ország területéről vagy a feladó ország területének olyan részéről érkezik, amely az uniós jogszabályok szerint afrikai lópestissel fertőzöttnek minősül;
                     
                  
                        g)
                     
                     
                        nem olyan telephelyről érkezik, amely állat-egészségügyi okok miatt zárlat alatt állt, és nem került érintkezésbe olyan telephelyről származó lófélékkel, amely állat-egészségügyi okok miatt zárlat alatt állt a következő feltételek mellett:
                        
                                    i.
                                 
                                 
                                    ha a telephelyről nem távolították el az összes, az itt felsorolt fertőzések közül egyre vagy többre fogékony fajokhoz tartozó állatot, a zárlat időtartama:
                                    
                                                —
                                             
                                             
                                                lovak járványos agy- és gerincvelő-gyulladása (a lovak venezuelai agy- és gerincvelő-gyulladását kivéve annak minden formája) esetén hat hónap attól a naptól számítva, amikor a megbetegedett lóféléket levágták vagy eltávolították a telephelyről,
                                             
                                          
                                                —
                                             
                                             
                                                fertőző kevésvérűség esetén az az időtartam, amíg az összes fertőzött állat levágását követően a többi állaton kétszeri, három hónapos időközzel elvégzett Coggins-próba negatív eredményt nem adott,
                                             
                                          
                                                —
                                             
                                             
                                                hólyagos szájgyulladás esetén hat hónap,
                                             
                                          
                                                —
                                             
                                             
                                                lovak fertőző arteritise esetén hat hónap,
                                             
                                          
                                                —
                                             
                                             
                                                veszettség esetén az utolsó regisztrált esettől számított egy hónap,
                                             
                                          
                                                —
                                             
                                             
                                                lépfene esetén az utolsó regisztrált esettől számított 15 nap.
                                             
                                          
                              
                                    ii.
                                 
                                 
                                    ha a telephelyen a fertőzésre fogékony fajokhoz tartozó összes állatot levágták vagy eltávolították, akkor a zárlat időtartama 30 nap attól a naptól számítva, amelyen az állatokat levágták vagy eltávolították és a helyiségeket kitakarították és fertőtlenítették, kivéve a lépfenét, amely esetében a zárlat időtartama 15 nap.
                                 
                              
                  
                        h)
                     
                     
                        legjobb tudomásom szerint az e nyilatkozat kiállítását megelőző 15 napon belül az állat nem került kapcsolatba fertőző vagy ragályos betegségben szenvedő lófélékkel.
                     
                  IV.   Tartózkodási helyre és karanténra vonatkozó információk:
            
            
                        a)
                     
                     
                        A ló a feladó ország területére …-án lépett be (4).
                     
                  
                        b)
                     
                     
                        A ló a feladó országba az Európai Unió egyik tagállamából (1) vagy …-ból/-ből (1)
                            (5) érkezett.
                     
                  
                        c)
                     
                     
                        A ló legalább olyan szigorú állat-egészségügyi előírások mellett lépett be a feladó országba, mint az e bizonyítványban megállapított feltételek.
                     
                  
                        d)
                     
                     
                        A rendelkezésre álló információk szerint és a ló tulajdonosa (1) vagy a tulajdonos képviselője (1) által kitöltött és a bizonyítvány részét képező, mellékelt nyilatkozat alapján megállapítható, hogy a ló nem tartózkodott folyamatosan 90 napig vagy annál hosszabb ideig az Európai Unió területén kívül, beleértve a bizonyítvány szerinti tervezett visszatérés napját, és nem tartózkodott az előzőekben felsorolt országokon kívül.
                     
                  V.   A lovat olyan szállító járműben szállítják, amelyet a berakást megelőzően kitakarítottak, és a feladó harmadik országban hivatalosan elfogadott fertőtlenítőszerrel fertőtlenítettek, valamint amelyből ürülék, alom és takarmány a szállítás során nem szóródhat ki.
            VI.   Ez a bizonyítvány 10 napig érvényes.
            
                        Dátum
                     
                     
                        Hely
                     
                     
                        A hatósági állatorvos pecsétje és aláírása (6)
                        
                     
                  
                         
                     
                     
                         
                     
                     
                         
                     
                  
                        Név nyomtatott nagybetűvel és beosztás.
                     
                  NYILATKOZAT
            Alulírott …
            (a fent leírt ló tulajdonosának (1) vagy tulajdonosa képviselőjének (1) neve nyomtatott nagybetűvel)
            kijelentem, hogy:
            
                        —
                     
                     
                        a lovat közvetlenül a feladás helyétől a rendeltetési helyig úgy szállítják, hogy az nem érintkezik más egészségügyi állapotú lófélékkel,
                     
                  
                        —
                     
                     
                        a lovat kizárólag az Ausztráliában, Kanadában, az Amerikai Egyesült Államokban, Hongkongban, Japánban, Szingapúrban, az Egyesült Arab Emírségekben vagy Katarban megrendezett csoport-/osztályversenyeken részt vevő lovak számára engedélyezett helyszínek között szállítják,
                     
                  
                        —
                     
                     
                        a lovat az Európai Unió valamelyik tagállamából …-án/-én (4) szállították ki.
                     
                  …
            (Hely, dátum)
            …
            (Aláírás)
         
      
      
         (1)  A nem kívánt rész törlendő.
      
         (2)  A bizonyítványt a ló Európai Unióba való feladásához történő berakodásának napján vagy a berakodást megelőző utolsó munkanapon kell kiállítani.
      
         (3)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
      
         (4)  Írja be a dátumot [éééé/hh/nn].
      
         (5)  Írja be annak az országnak a nevét, ahonnan a ló érkezett, és amelynek az alábbiak egyikének kell lennie: Ausztrália, Kanada, Amerikai Egyesült Államok, Hongkong, Japán, Szingapúr, Egyesült Arab Emírségek vagy Katar.
      
         (6)  A bélyegző és az aláírás színének különböznie kell a nyomtatvány szövegének a színétől.”